Κείμενο που εγκρίθηκε κατά την XXVIIIη διάσκεψη των επιτροπών κοινοτικών και ευρωπαϊκών υποθέσεων των κοινοβουλίων της Ευρωπαϊκής Ένωσης (COSAC)

Βρυξέλλες, 27 Ιανουαρίου 2003

"Κατευθυντήριες γραμμές της Κοπεγχάγης για τα κοινοβούλια"

Κατευθυντήριες γραμμές για τις σχέσεις μεταξύ κυβερνήσεων και κοινοβουλίων για κοινοτικά θέματα (ελάχιστα πρότυπα)

(2003/C 154/01)

I. Η Ευρωπαϊκή Συνέλευση και η COSAC

Το πρωτόκολλο σχετικά με τον ρόλο των εθνικών κοινοβουλίων που επισυνάπτεται στην συνθήκη του Άμστερνταμ, υπογραμμίζει σαφώς ότι ο έλεγχος από κάθε εθνικό κοινοβούλιο της κυβέρνησής του όσον αφορά τα κοινοτικά θέματα εξαρτάται από το συγκεκριμένο συνταγματικό σύστημα και την πρακτική της εν λόγω χώρας.

Η έκθεση της ομάδας εργασίας σχετικά με τον ρόλο των εθνικών κοινοβουλίων (με ημερομηνία 22 Οκτωβρίου 2002) στο πλαίσιο της ευρωπαϊκής σύμβασης, περιέχει σύσταση σύμφωνα με την οποία η COSAC θα πρέπει να προετοιμάσει έναν κώδικα συμπεριφοράς ή κατευθυντήριες γραμμές για τις σχέσεις μεταξύ κυβερνήσεων και κοινοβουλίων όσον αφορά τα κοινοτικά θέματα. Ο στόχος είναι να δοθεί σε όλα τα εθνικά κοινοβούλια η ευκαιρία να ασκήσουν έναν έλεγχο και να έχουν επιτροπή στην κοινοτική πολιτική των κυβερνήσεων. Όπως αναφέρθηκε στο πρωτόκολλο για τον ρόλο των εθνικών κοινοβουλίων, εναπόκειται σε κάθε κοινοβούλιο να αποφασίσει την έκταση στην οποία πρέπει να εφαρμοσθούν οι κατευθυντήριες γραμμές.

Κατά τη διάσκεψη της COSAC στην Κοπεγχάγη από 16 έως 18 Οκτωβρίου 2002 αυτές οι κατευθυντήριες γραμμές αποκλήθηκαν "κατευθυντηριες γραμμές της Κοπεγχάγης", και επιτρέπουν τον έλεγχο και την εξερεύνηση της κοινοτικής πολιτικής των κυβερνήσεων και της κοινοτικής πολιτικής γενικότερα.

Η COSAC αποφάσισε, σε σχέση με αυτό, να καθορίσει τις κατευθυντήριες γραμμές (ένα είδος ελάχιστων προτύπων) που θα συμβάλουν ώστε να εξασφαλίσθεί ότι όλα τα εθνικά κοινοβούλια θα έχουν την ευκαιρία να συμμετάσχουν ενεργά και να επηρεάσουν την κοινοτική πολιτική.

Τρία στοιχεία στη σχέση μεταξύ κυβερνήσεων και κοινοβουλίων μπορούν να συμβάλουν στο να εξασφαλισθεί ότι τα εθνικά κοινοβούλια θα αυξήσουν την επιρροή τους στην κοινοτική πολιτική. Αυτά τα τρία στοιχεία είναι η ποσότητα και η ποιότητα της πληροφόρησης στα εθνικά κοινοβούλια, η χρονική στιγμή της ανταλλαγής πληροφοριών και, τέλος, οι ευκαιρίες που τα εθνικά κοινοβούλια έχουν για να χρησιμοποιήσουν τις πληροφορίες που έχουν λάβει ώστε να επηρεάσουν την Κοινοτική πολιτική.

Επί τη βάσει των ανωτέρω μπορούν να συστηθούν οι ακόλουθες βασικές αρχές:

- Το εθνικό κοινοβούλιο θα λάβει τις σχετικές πληροφορίες όσον αφορά της πρωτοβουλίες της Κοινότητας, από τη κυβέρνηση και τα κοινοτικά όργανα, αρκετά έγκαιρα ώστε να έχει, τη δυνατότητα να τα λάβει υπόψη του πριν να ληφθούν οι αποφάσεις.

- Το εθνικό κοινοβούλιο θα έχει πράγματι την ευκαιρία να χρησιμοποιήσει τις πληροφορίες που έλαβε για να επηρεάσει την ευρωπαϊκή πολιτική της χώρας του και, ως εκ τούτου, τις κοινές αποφάσεις που λαμβάνονται στην Κοινότητα.

- Το εθνικό κοινοβούλιο θα έχει την ευκαιρία να παρακολουθήσει τις αποφάσεις της δικής του κυβέρνησης στο πλαίσιο του κοινοτικού συστήματος.

II. Συστάσεις για τις γενικές κατευθυντήρες γραμμές ("Κατευθυντήριες γραμμές της Κοπεγχάγης για τα κοινοβούλια")

Μπορούν να συστηθούν επί τη βάσει των βασικών αρχών που αναφέρονται ανωτέρω οι ακόλουθες γενικές κατευθυντήρες γραμμές:

1. Η κυβέρνηση χώρας μέλους θα πρέπει να εξασφαλίσει, μετά από διαβούλευση με τα κοινοτικά όργανα, ότι το εθνικό κοινοβούλιο λαμβάνει όλα τα κοινοτικά έγγραφα όσον αφορά τη νομοθεσία και άλλες κοινοτικές πρωτοβουλίες μόλις διατίθενται.

2. Η κυβέρνηση θα πρέπει να προετοιμάσει διατυπωμένο με σαφήνεια και εύκολα προσπελάσιμο υλικό σχετικά με την κοινοτική νομοθεσία κ.λπ., για τα εθνικά κοινοβούλια.

Παραδείγματα:

- Η κυβέρνηση μπορεί να αποστέλλει σε τακτική φάση καταλόγους της υπό κατάρτιση κοινοτικής νομοθεσίας, τα έγγραφα ακροάσεων, μηνύματα, κ.λπ. στο εθνικό κοινοβούλιο.

- Η κυβέρνηση μπορεί να συντάσσει ερμηνευτικά σημειώματα για άλα τα συμαντικά κοινοτικά θέματα υπόψη των κοινοβουλίων εντός συγκεκριμένης προθεσμίας.

3. Θα πρέπει να παρέχονται ευκαιρίες για συνεδριάσεις με υπουργούς στα εθνικά κοινοβούλια αρκετό καιρό πριν τις κοινοτικές συνεδριάσεις. Η κυβέρνηση θα πρέπει να αναφέρει τη στάση της για τις κοινοτικές προτάσεις στις συνεδριάσεις αυτές.

Παραδείγματα:

- Θα πρέπει να είναι δυνατόν για το Κοινοβούλιο να θέτει ερωτήσεις στους υπουργούς αρκετό καιρό πριν από τις συνεδριάσεις του Συμβουλίου προκειμένου να λάβει διευκρινίσεις για τη στάση της κυβέρνησης σε συγκεκριμένα θέματα.

- Θα πρέπει να είναι δυνατόν με την επιτροπή ευρωπαϊκών θεμάτων του Κοινοβουλίου και την επιτροπή εμπειρογνωμόνων να πραγματοποιούν επαρκή αριθμό συνεδριάσεων με τη συμμεταχή υπουργού, σε συνάρτηση με τη συνεδρίαση του Συμβουλίου, προκειμένου να μπορεί το Κοινοβούλιο να εξετάσει το περιεχόμενο των συνεδριάσεων του Συμβουλίου σε συγκεκριμένα επίπεδα.

4. Το εθνικό κοινοβούλιο θα πρέπει να ενημερώνεται από την κυβέρνηση αρκετό καιρό πριν όσον αφορά τις αποφάσεις που θα ληφθούν στην ΕΕ και σχετικά με τις κυβερνητικές προτάσεις όσων αφορά τις αποφάσεις. Αυτό αφορά τις τακτικές συνεδριάσεις του Συμβουλίου, τις συνεδριάσεις κορυφής και τις διακυβερνητικές διασκέψεις. Τα εθνικά κοινοβούλια θα πρέπει στη συνέχεια να ενημερώνονται επίσης για τις αποφάσεις που ελήφθησαν.

Παραδείγματα:

- Η κυβέρνηση μπορεί να διαβιβάζει τις ημερήσιες διατάξεις των μελλοντικών συνεδριάσεων του Συμβουλίου με τις απαραίτητες αναφορές στα κοινοτικά νομοθετικά έγγραφα.

- Η κυβέρνμηση πρέπει να διαβιβάζει τα πρακτικά των συνεδριάσεων του Συμβουλίου εντός σύντομης προθεσμίας μετά τις συνεδριάσεις.

5. Όσον αφορά τη διοικητική συνδρομή στα πλαίσια του εθνικού κοινοβουλίου, εναπόκειται σε κάθε εθνικό κοινοβούλιο να εξασφαλίσει το μεγαλύτερο δυνατό όφελος από τις κατευθυντήριες γραμμές, ενισχύοντας μεταξύ άλλων τη διοικητική και τεχνική επικουρία στο Κοινοβούλιο όσον αφορά τα θέματα της Ευρωπαϊκής Ένωσης και εγκρίνοντας τη συνδρομή του στις πραγματικές ανάγκες των κοινοβουλίων.

III. Δημοσίευση

Προτείνεται η δημοσίευση αυτών των κατευθυντηρίων γραμμών, οι οποίες δεν είναι νομικά δεσμευτικές, στην Επίσημη Εφημερίδα της Ευρωπαϊκής Ένωσης, σειρά C(1). Η σειρά C περιέχει ανακοινώσεις και πληροφορίες μη δεσμευτικού χαρακτήρα.

(1) Βλέπε επίσης "Σημείωμα όσον αφορά τους νέους κανόνες ψηφοφορίας στην COSAC" σχετικά με τη δημοσίευση της συμβολής της COSAC στην Επίσημη Εφημερίδα της Ευρωπαϊκής Ένωσης, σειρά C.